10 martdan «Toshkent—Qarag‘anda—Ostona» yo‘nalishi bo‘ylab harakatlanuvchi xalqaro avtobus qatnovi yo‘lga qo‘yildi. Xitoyda ishlab chiqarilgan Yutong avtobuslari 1650 kilometr masofani 27 soat 30 daqiqada bosib o‘tishi aytilmoqda. Avtobuslar kuniga to‘rt mahal yo‘lga chiqadi: Toshkentdan soat 12:00da, 14:00da, 16:00 da, 18:00da, Qozog‘iston poytaxti Ostonadan esa 15:00da, 16:00da, 17:00 va 18:00da harakat boshlanadi. Tashtrans.uz kanalida yozilishicha, Toshkentdan Qarag‘andaga yetib olish narxi 260 ming so‘m, Toshkentdan Ostonagacha yo‘l haqi esa 312 ming so‘m. Ma’lumot uchun, hozirda O‘zbekiston va Qozog‘iston o‘rtasida oltita — «Toshkent—Chimkent», «Toshkent—Olmaota», «Toshkent—Qizilo‘rda», «Toshkent—Turkiston», «Nukus —Ushknur», «Chirchiq—Ushqun» yo‘nalishi bo‘yicha xalqaro avtobus qatnovlari yo‘lga qo‘yilgan.